26 दिन जेल काटकर आए जमीन सिकरौरा गांव के मुन्ना और कुलदीप से भी मुलाकात हुई। मुन्ना सऊदी कमाते थे। वे उस दिन 5100 रियाल को रुपए में बदलवाने जीयनपुर जा रहे थे। मुन्ना बताते हैं कि पुलिस ने उन्हें रोका और जाति पूछी। बताते ही उन्हें और उनके भतीजे कुलदीप को मारने लगी। रियाल और मोबाइल फोन छीन लिया। वे बार-बार एसआई कमल नयन दूबे से कहते रहे कि मेरे पर्स में सऊदी का रुपया है। उनको और उनके भतीजे कुलदीप दोनों को पुलिस ने उठा लिया और थाने लाकर तत्कालीन एसएसपी अजय साहनी और सीओ सुधाकर सिंह की उपस्थित में उन्हें फिर मारा-पीटा गया। पुलिस वालों ने जाति सूचक गालियां भी दी।